FK Kauno Žalgiris

Futbolo klubas „Kauno Žalgiris“ (arba FK „Kauno Žalgiris“, „Kauno Žalgiris“) – Lietuvos futbolo klubas iš Kauno.

 Istorija 

Futbolo klubo idėja gimė Kauno futbolo mokykloje „Tauras“ dar 2004 m., kai mokyklos treneriai nutarė sudaryti galimybę mokyklą baigusiems futbolininkams tęsti profesionalų karjerą.

Nuo 2005 m. septynerius metus „Tauro“ mokyklos auklėtinių komanda  „FM Spyris“ „SM Tauras“ dalyvavo LFF II lygos pietų zonos pirmenybėse.

Po to kai 2012 m. subyrėjo FBK Kaunas, kauniečiai liko be reprezentacinės futbolo komandos. Norint užimti šią erdvę 2013 m. buvo sukurtas „FK Spyris“. Komanda debiutavo 2013 m. LFF I lygos pirmenybėse.

Naujas klubo istorijos puslapis buvo atverstas 2015 m. – jis tapo legendinio ir stipriausio Lietuvos krepšinio klubo Kauno „Žalgiris“ dalimi ir startavo A lygoje, prisidėdamas prie futbolo atgaivinimo laikinojoje sostinėje.

 Nuo 2016 m. Kauno Žalgiris 
2016 m. sausį futbolo klubui „Spyris“ LFF sprendimu buvo leista pasikeisti pavadinimą į FK „Kauno Žalgiris“. Tačiau dėl „Žalgirio“ vardo naudojimo prasidėjo teisminiai ginčai su Vilniaus „Žalgiriu“. Apeliacinis teismas uždraudė naudotis šiuo vardu. Nuo 2016 m. balandžio pabaigos klubas kartais imtas vadinti tiesiog „Kauno A lygos futbolo klubu“.

Įsitvirtinti A lygoje nebuvo lengva, 2016 ir 2017 m. komandai tik dėl sėkmingai susiklosčiųsių aplinkybių pavyko išvengti kritimo į Pirmą lygą. 

2019 m. vėl sėkmingai klostėsi aplinkybės – klubas netikėtai gavo vietą dalyvauti 2019-2020 m. UEFA Europos lygos varžybose. Ši vieta priklausė „FC Stumbrui“, tačiau dėl didėjančių skolų iš „Stumbro“ buvo atimta UEFA licencija, ir „Kauno Žalgiris“ užėmė jo vietą. Debiutinėse Europinėse varžybose „Kauno Žalgiris“ žaidė su Limossolio Apollon klubo iš Kipro. 

2020 m. rudenį „Kauno Žalgirio“ klubas pilnai perėmė sporto mokyklą „Tauras“, atitinkamai buvo pakeistas ir pavadinimas į „Kauno Žalgirio“ futbolo akademiją. Per daugiau nei 40 veiklos metų futbolo mokykla išugdė tokius Lietuvos futbolininkus kaip Igoris Pankratjevas, Robertas Fridrikas, Sigitas Jakubauskas, Robertas Tautkus, Stasys Baranauskas, Alvydas Koncevičius, Vladimiras Buzmakovas, Aurelijus Skarbalius, Dainius Šuliauskas, Darius Maciulevičius, Audrius Kšanavičius, Andrius Velička, Mantas Samusiovas, Ignas Dedura, Andrius Upstas, Marius Žaliūkas, Gediminas Vičius.

Nuo 2022 m. komanda žaidžia namų rungtynes prestižiniame Dariaus ir Girėno stadione. Po rekonstrukcijos stadionas talpina 15 026 žiūrovus.

2024 m. buvo atnaujintas klubo logotipas, jame atsirado įrašas „1944“, nurodantis į klubo įkūrimo datą, nors tuo metu klubas žaidė tik krepšinį.

Pirmą kartą „FK Kauno Žalgiris“ tapo A lygos prizininkais 2020 m. – iškovoti bronzos medaliai. 2022 m. pirmą kartą iškovotas sidabras. 2025 m. pirmą kartą tapo Lietuvos čempionais. 2026 m. pirmą kartą iškovojo Lietuvos supertaurę.

 Sezonų akcentai 
2016 m. sezone A lygoje liko paskutiniai, aštunti ir turėjo iškristi iš A lygos.

2017 m. klubas ruošėsi Pirmos lygos pirmenybėms, tačiau kai Kazlų Rūdos „Šilas“ atsisakė dalyvauti A lygoje, „Kauno Žalgiris“ sėkmingai licencijavosi į A lygą ir užėmė „Šilo“ vietą elito divizione. Komanda buvo sukomplektuota Pirmos lygos pirmenybėms, todėl ilgai nepavyko iškovoti taškų. Gegužės 2 d. buvo atleistas komandos vyr. treneris Vitalijus Stankevičius. Tuo metu klubas buvo surinkęs vos du taškus po devynių turų. Treniravo komandą ir Ignas Dedura, ir Andrius Velička, o jiems talkino Laimis Bičkauskas. Vėliau komandos vairą perėmė specialistas iš Šiaurės Airijos Johnatan McKinsty, klubas surinko taškų, bet jų neužteko ir liko paskutiniai (aštunti).

Nors po 2017 m. sezono klubui derėjo iškristi į I lygą, 2018 m. Kauno Žalgiriui vėl pasisekė dalyvauti A lygoje. Utenos Utenis pasitraukė iš A lygos, ir Kauno Žalgiris užėmė jo vietą. Sezonas buvo sėkmingas, buvo užimta 5-oji vieta. 

Kai 2019 m. FK Stumbrui buvo atimta UEFA licencija, Kauno Žalgiris užėmė jo vietą dalyvauti 2019-2020 m. UEFA Europos lygos varžybose. Debiutinėse Europinėse varžybose Kauno Žalgiris pralaimėjo Limossolio Apollon klubui 0:2 ir 0:4.

2019 m. rugsėjo 28 d. Panevėžyje įvyko incidentas tarp Martyno Matuzo ir Rudinilson Silva.http://zalgiris.lt/news/fc-kauno-zalgiris/85466/ Rugsėjo 30 d. Kauno Žalgirio futbolo klubas išplatino pranešimą, kad Matuzas palieka klubą, o Rudinilson Silva suspenduotas dviem savaitėms.

Po 2019 m. sezono baigėsi sutartis su vyr. treneriu Mindaugu Čepu. 2019 m. gruodžio 4 d. pranešta, kad naujuoju treneriu tapo Rokas Garastas. 2020 m. sausio 6 d. paskelbta, kad jo asistentu bus Nerijus Mačiulis.https://alyga.lt/naujiena/kauno-klubas-pristate-atsinaujinusi-treneriu-staba/6425http://zalgiris.lt/news/fc-kauno-zalgiris/87633/

2020 m. sezonas A lygoje klostėsi sėkmingai. Jau po XVI (16) turo tapo aišku, kad komanda žemiau trečios vietos nebenukris. Tuo tarpu 2020–21 m. Europos lygos atranka susiklostė ypač nesėkmingai. Kauniečiai išvykoje beviltiškai pralaimėjo Norvegijos čempionato lyderiams Budės „Glimt“. Galutinis rezultatas 6-1, šeimininkų naudai, o kauniečiai pasirodymą Europoje baigė. (Dėl pandemijos buvo žaidžiamos vienerios rungtynės.)https://alyga.lt/naujiena/kauno-zalgiris-kapituliavo-pries-norvegijos-cempionato-lyderius/6713 Nepaisant šios nesėkmės Europos lygoje, vietiniame fronte komanda užėmė trečią vietą. Po kartą A lygoje buvo nugalėti FK Žalgiris bei FK Sūduva.

2025 m. sezone pirmą kartą klubo istorijoje iškovojo čempionų titulą.FK „Kauno Žalgiris“ iškėlė Lietuvos čempionų trofėjųFK „Kauno Žalgirio“ kelias – nuo paskutinių vietų iki čempionų karūnos (VIDEO) Spalio 17 d., likus 4 turams, klubas tapo nebepavejamais.

 Futsalo komanda 
2016 m. buvo suburta salės futbolo komanda, šeimininkų teisėmis dalyvavo Žalgirio arena Futsal Cup 2016,http://www.koncai.lt/koncertas/24111/zalgirio-arena-futsal-cup-2016 tačiau po to nedalyvavo jokiose futsalo varžybose ir iširo.

 pasirodė naujienos, kad prie FK Kauno Žalgiris prisijungs Kauno FK Vytis Futsal klubas. FK Kauno Žalgiris siekė sukurti visą futbolo „piramidę“, o iki šiol futsalo komandos neturėjo. Oficialiai futsalo komandos pavadinimas buvo pakeistas į Kauno Žalgirį nuo 2020–2021 m. sezono pradžios.lff.lt naujienos: Kauno Žalgiris vienijasi su Kauno Vyčiu

 Paplūdimio futbolo komanda 
2025 m. gegužės mėn. klubas pranešė kad nuo šiol turės paplūdimio futbolo komandą – prie FK Kauno Žalgiris prisijungia BSC Kaunas, kuri debiutavo Lietuvos paplūdimio futbolo varžybose 2024 m. ir tapo jų nugalėtoja.https://www.sportas.lt/naujiena/520596/kauno-zalgiris-po-savo-veliava-tures-ir-papludimio-futbolo-komanda

 Spalvinė gama 
Iki 2015 metų buvo geltoni marškinėliai ir mėlynos spalvos šortai, o nuo 2015 metų pagal žalgirietiškas tradicijas spalvinė gama tapo žalia ir balta.

KAUNO ŽALGIRISKAUNO ŽALGIRIS

 Apranga 
 Kauno „Spyris“ rungtyniavo mėlynais šortais ir geltonais marškinėliais.
 Prasidėjus „žalgirietiškam“ periodui (nuo 2015 m.) pakito spalvinė gama – tapo žalia arba balta.

 nuo 2022 m. 

 nuo 2025 m. 

 Aprangų gamintojai
  Joma, 2017 m.
  Hummel, 2018–2024 m.
  Puma, nuo 2025 m.„Kauno Žalgiris“ paskelbė techninį partnerį

 Emblema 

 Sumaištis dėl „Žalgirio“ vardo naudojimo 
2015 m. sezono pradžioje FK Spyris savo spalvinę gamą (mėlyni šortai ir geltoni marškinėliai), pakeitė į žaliai-baltą ir naudojo Žalgirio vardą, bei krepšinio klubo Žalgiris logotipą. Tam prieštaravo Vilniaus FK Žalgiris. LFF neleido persivadinti klubui „Žalgirio“ vardu ir kauniečiai 2015 metų A lygos sezone žaidė FK Spyrio pavadinimu.

2016 m. LFF leido klubui pasikeisti pavadinimą ir FK „Spyris“ tapo FK „Kauno Žalgiriu“. Tada kilo teisiminiai ginčai dėl „Žalgirio“ vardo naudojimo su Vilniaus futbolo klubu. Po ilgai trukusių teisminių ginčų 2016 m. balandžio 20 d. apeliacinis teismas uždraudė Kauno ekipai naudotis „Žalgirio“ žymeniu. Lietuvos apeliacinio teismo 2016 metų balandžio 20 dienos nutartis: „Uždrausti atsakovui VšĮ Futbolo klubui ,,Kauno Žalgiris“ iki teismo sprendimo įsiteisėjimo dienos savo sportinėje ir/ar ūkinėje–komercinėje veikloje, susijusioje su futbolu, bet kokiu būdu ir forma naudoti žymenį Žalgiris, įskaitant šio žymens naudojimą futbolo komandos ir/ar juridinio asmens pavadinime, reklamoje, komercinėje dokumentacijoje, interneto tinklalapiuose, domenų pavadinimuose, taip pat bet kokį kitą naudojimą”.

Kauno klubas nepasikeitė pavadinimo ir toliau naudojo jiems uždraustą žymenį, todėl 2017 m. vasario 7 d. Vilniaus FK „Žalgiris“ kreipėsi į Vilniaus apygardos teismą prašydamas įpareigoti Lietuvos Futbolo Federaciją (LFF) vykdyti Lietuvos apeliacinio teismo nutartimi pritaikytas laikinąsias apsaugos priemones ir LFF vykdomose varžybose neleisti rungtyniauti FK „Kauno Žalgiris“ ekipoms, jeigu pavadinime naudojamas žymuo „Žalgiris".

2018 m. įsiteisėjus Vilniaus apygardos teismo priimtam sprendimui, ginčas dėl futbolo klubo „Kauno Žalgiris“ pavadinimo buvo galutinai išspręstas kauniečių naudai. Vilniaus „Žalgirio“ pareikšti ieškiniai tiek Lietuvos aukščiausiojo teismo 2017 m. liepos mėnesio nutartimi, tiek vėliau sekusiu Vilniaus apygardos teismo 2018 m. sausio mėnesio sprendimu buvo atmesti visa apimtimi bei nepatenkintas nei vienas reikalavimas.

Vilniaus „Žalgirio“ iniciatyva Tarptautiniame sporto arbitraže (CAS) buvo užvesta byla ir dėl Lietuvos futbolo federacijos sprendimo pritarti futbolo klubo pavadinimui „Kauno Žalgiris“. CAS byla baigėsi patiems jos iniciatoriams atsiėmus ieškinį. Dėl futbolo klubo vardo kilę ginčai išspręsti ir „Žalgirio“ vardo naudojimas Kauno futbolo klubo pavadinime išsaugotas. Bylos nagrinėjimo metu VšĮ Futbolo klubui „Kauno Žalgiris“ pritaikytos laikinosios apsaugos priemonės buvo panaikintos.FK Žalgiris oficialios svetainės pranešimas (archyvuotas)

 Pasiekimai 

 Sezonai 
{|class="wikitable" style="text-align: center; font-size: 95%;"
|-bgcolor="#efefef"
! Sezonas !! Lyga (pakopa) !! 
! 
! 
! 
! 
! 
! 
! 
! Taškai !! LFF taurė
|-
| 2005 m. || LFF II lyga Pietų zona (III) || 6/14 || 26 || 13 || 3 || 10 || 44 || 43 || +1 || 42 || —
|-
| 2006 m. || LFF II lyga Pietų zona (III) || 4/10 || 18 || 10 || 4 || 4 || 35 || 26 || +9 || 31 || —
|-
| 2007–2008 m. || LFF II lyga Pietų zona (III) || 11/15 || 26 || 6 || 7 || 13 || 40 || 43 || -3 || 25 || —
|-
| 2008–2009 m. || LFF II lyga Pietų zona (III) || 7/12 || 22 || 7 || 6 || 9 || 29 || 33 || -4 || 27 || —
|-
| 2009–2010 m. || LFF II lyga Pietų zona (III) || 5/11 || 20 || 9 || 4 || 7 || 39 || 25 || +14 || 31 || —
|-
| 2010–2011 m. || LFF II lyga Pietų zona (III) || style="background:silver;" | 2/9 || 16 || 12 || 1 || 3 || 59 || 17 || +42 || 37 || —
|-
| 2011–2012 m. || LFF II lyga Pietų zona (III) || 10/10 || 17 || 1 || 0 || 16 || 22 || 75 || -53 || 3 || —
|-
| 2012–2013 m. || LFF II lyga Pietų zona (III) || 5/12 || 22 || 11 || 3 || 8 || 60 || 36 || -24 || 36 || 1/8 f.
|-
| 2013–2014 m. || LFF I lyga (II) || 5/12 ||27||12||4||11||55||47||6||40|| 1/16 f.
|-
| 2014–2015 m. || LFF I lyga (II) || 4/13 ||31||17||5||9||50||20||30 ||56|| 1/8 f.
|-
| 2015–2016 m. || A lyga (I) || 5/10 || 36 || 13 || 6 || 17 || 47 || 74 || -27 || 45|| 1/4 f.
|-
| 2016 m. || A lyga (I) || 8/8 ||28||2||9||17||23||55||-32||15|| 1/16 f.
|-
| 2017 m. || A lyga (I) || 8/8 ||28||3||6||19||19||56||-37||15|| 1/16 f.
|-
| 2018 m. || A lyga (I) ||5/8 ||33||11||6||16||29||41||-13||39|| 1/2 f.
|-
| 2019 m. || A lyga (I) ||4/8 ||33||16||5||12||54||45||+9||53|| 1/4 f.
|-
| 2020 m. || A lyga (I) ||3/6|| 20 || 12 || 2 || 6 || 30 || 18 || +12 || 38|| 1/4 f.
|-
| 2021 m. || A lyga (I) ||3/10|| 36 || 18 || 9 || 9 || 55 || 39 || +16 || 63 || 1/8 f.
|-
| 2022 m. || A lyga (I) ||style="background:silver;" | 2/10 || 36 || 18 || 9 || 9 || 55 || 37 || +18 || 63 || 1/2 f.
|-
| 2023 m. || A lyga (I) || 4/10 || 36 || 15 || 14 || 7 || 61 || 40 || +21 || 59 || 1/2 f.
|-
| 2024 m. || A lyga (I) || 3/10 || 36 || 15 || 9 || 12 || 43 || 40 || +3 || 54 || 1/2 f.
|-
| 2025 m. || A lyga (I) || style="background:gold;" |1/10 || 36 || 22 || 9 || 5 || 67 || 26 || +41 || 75 || 1/4 f.
|}

 Dalyvavimas Europos varžybose 

 Sezonas Varžybos Etapas Varžovas Namuose Išvykoje Galutinis rezultatas 17px 2019–2020 UEFA Europos lyga 1Q  Apollon Limassol 0 – 2 0 – 4 0 – 6 17px 2020–2021 UEFA Europos lyga 1Q  FK Bodø/Glimt  1 – 6 1 – 6 17px 2021–2022 UEFA Europos konferencijų lyga 1Q  Europa FC 2 – 0 0 – 0 2 – 0  17px 2Q  The New Saints FC 0 – 5 1 – 5 1 – 10  17px 2022–2023 UEFA Europos konferencijų lyga 1Q  MFK Ružomberok 0 – 0 0 – 2 0 – 2  17px 2023–2024 UEFA Europos konferencijų lyga 2Q  KKS Lech Poznań 1 – 2 1 – 3 2 – 5 17px 2025–2026 UEFA konferencijų lyga 1Q  Penybont FC 3 – 0  1 – 1 4 – 1 17px 2Q  Valur Reykjavík 1 – 1 2 – 1  3 – 2  17px 3Q	  PFK Arda 0 – 1 0 – 2 0 – 3 17px

+ Etapų paaiškinimas PR  Pirminės atrankos etapas  Preliminary Round 1Q  Pirmasis atrankos etapas  First qualifying round 2Q  Antrasis atrankos etapas  Second qualifying round 3Q  Trečiasis atrankos etapas  Third qualifying round PO  Atkrintamasis atrankos etapas  Play-off round GR  Grupių etapas  Group stage

 Treneriai 
  Laimis Bičkauskas: 2013–2016 m.
  Vitalijus Stankevičius: 2017 m. sausio 3 d. – 2017 m. gegužės 2 d.http://zalgiris.lt/news/fc-kauno-zalgiris/61952/
  Laimis Bičkauskas / Ignas Dedura / Andrius Velička: 2017 m. gegužės 2 d.http://zalgiris.lt/news/fc-kauno-zalgiris/66076/
  Johnatan McKinstry: 2017 m. liepos 21 d. – 2017 m. pabaiga
  Mindaugas Čepas: 2018 m. sausio 5 d. – 2019 m. gruodžio 1 d.http://zalgiris.lt/news/fc-kauno-zalgiris/70040/
  Rokas Garastas: 2019 m. gruodžio 1 d. – 2023 m. gegužės 1 d.http://zalgiris.lt/news/fc-kauno-zalgiris/86899/
  Marius Stankevičius: nuo 2023 m. gegužės 1 d.https://alyga.lt/naujiena/r-garasta-vyr-trenerio-poste-pakeite-m-stankevicius/8160 – 2023 m. spalio 5 d.https://alyga.lt/naujiena/m-stankevicius-ir-kauno-zalgiris-pasuko-skirtingais-keliais/8367https://zalgiris.lt/news/fc-kauno-zalgiris/123309/
  Nerijus Mačiulis (laikinasis). 2023 m. spalio-lapkričio mėn.
  Glenn Ståhl: nuo 2023 m. gruodžio 5 d.Oficiali Kauno Žalgirio svetainė pristato naująjį strategąsportas.lt naujienos: naujasis Kauno Žalgirio vyr. treneris
  Nerijus Mačiulis (laikinasis): nuo 2024 m. balandžio 8 d.https://alyga.lt/naujiena/kauno-zalgiris-atsisveikino-su-g-stahliu/8568https://zalgiris.lt/news/fc-kauno-zalgiris/125963/
  Saulius Širmelis: nuo 2024 m. birželio 5 d.„Kauno Žalgirio“ vairą perima S.Širmelis (Oficiali klubo svetainė)„Kauno Žalgirio“ vairą perėmė S. Širmelis (alyga.lt naujienos) iki lapkričio 9 d.https://www.sportas.lt/naujiena/509777/skiriasi-kauno-zalgirio-ir-s-sirmelio-keliai
  Eivinas Černiauskas: nuo 2024 m. lapkričio 29 d.„Kauno Žalgirio“ vairas patikėtas E. Černiauskui„Kauno Žalgirio“ vairas patikėtas E. Černiauskui

 Sudėtis 
Atnaujinta 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" | Kauno Žalgiris / Kauno Žalgiris B
|----- bgcolor="#DFEDFD"
FK „Kauno Žalgiryje“ rungtyniaus jaunimo rinktinių vartininkas J.Aliukonis„Kauno Žalgiryje“ rungtyniaus jaunimo rinktinių vartininkas Joris Aliukonis (pagal sportas.lt)



16-metis Adomas Užkurnys pasirašė pirmą profesionalų kontraktą su FK „Kauno Žalgiriu“16-metis Adomas Užkurnys pasirašė pirmą profesionalų kontraktą su „Kauno Žalgiriu“

|-----
! colspan="9" bgcolor="#B0D3FB" align="left" | Išnuomoti žaidėjai
|----- bgcolor="#DFEDFD"
 Vartininkas J.Mikšiūnas skolinamas „Taurui“„Kauno Žalgirio“ vartininkas skolinamas „Taurui“



 Žymūs žaidėjai 
  Deividas Mikelionis (vartininkas). 2020 m. rugsėjo 27 d. rungtynės su FK Banga buvo šimtosios atstovaujant Kauno Žalgiriui A lygos rungtynėse.https://www.sportas.lt/naujiena/421645/lietuvos-rinktineje-vartininku-pasikeitimas
  Linas Pilibaitis (2018–2022)
  Gratas Sirgėdas (2017–2018, 2020–…)
  Steven Thicot (2020–2021)
  Divine Naah (2021–2025)https://www.sportas.lt/naujiena/530511/ilgiausiai-klubo-istorijoje-zaides-legionierius-naah-atsisveikino-su-kauno-zalgiriu

 Dubleriai 

Šiuo metu dublerių ekipa vadinama Kauno Žalgiris B. 2016 m. sezone komandos dubleriais buvo tapusi FC Hegelmann Litauen ekipa. 2020 m. buvo suburta dar viena dublerinė jaunimo komanda Kauno Žalgiris C'''.

 Personalas 
 Eivinas Černiauskas – vyr. treneris
  – vartininkų treneris
  – fizinio rengimo treneris
  – kineziterapeutas
 Mantas Kalnietis – prezidentas
 Gintautas Cibulskas – viceprezidentas
 Eimantas Pūras – direktorius
 Darius Šinkūnas – sporto direktorius;Kauno Žalgiris“ turi sporto direktorių
 Rokas Pranaitis – analitikas
 Karolis Palaima – dublerių treneris

 Fanai 
Futbolo klubą palaiko „Žaliai balti“ – nedidelė, bet aktyvi fanų bendruomenė, susibūrusi 2007 m., dar besivadinanti „Green White Boys“ (GWB).Green White Boys facebook paskyroje

 Išnašos 

 Nuorodos 
 Oficiali klubo svetainė
 facebook paskyra
 SOCCERWAY
 FLASHSCORE
 Transfermarkt
 Globalsportsarchive
 DELFI straipsnis (teismai dėl Žalgirio žymens)

Kategorija:Kauno futbolo klubai